PlayStation Plus: prisstigning er på vej

Sony har udmeldt at der er en prisstigning på vej, hvad angår abonnementstjenesten PlayStation Plus.

I et blogindlæg på PlayStation Blog, kom det nemligfrem, at Sony hæver priserne på PlayStation Plus-tjenesten.

Prisstigningen berører den årlige abonnementspris på alle tre niveauer: Essential, Extra og Premium. Dette er samtidigt den første prisstigning efter relanceringen af PlayStation Plus forrige år.

Læs mere om dette her: Nu er det nye PlayStation Plus i luften

“This price adjustment will enable us to continue bringing high-quality games and value-added benefits to your PlayStation Plus subscription service.” Lød det fra Sony.

Markante prisstigninger

Herunder kan de se de nye priser. De danske priser kendes endnu ikke, men de nuværende priser er henholdsvis 450 kr., 750 kr. og 900 kr. årligt.

PlayStation Plus Essential 12-Month Subscription: 79.99 USD | 71.99 Euro | 59.99 GBP | 6,800 Yen

PlayStation Plus Extra 12-Month Subscription: 134.99 USD | 125.99 Euro | 99.99 GBP | 11,700 Yen

PlayStation Plus Premium 12-Month Subscription: 159.99 USD | 151.99 Euro | 119.99 GBP | 13,900 Yen

Priserne ser altså ud til at tage et godt hop opad – værst ser det ud for PlayStation Plus Premium, der stiger fra 120 euro årligt til 152 euro.

De nye priser gælder fra den 6. september 2023 for nye kunder. For eksisterende kunder gælder prisstigningen ved den første fornyelse efter den 6. november 2023.

Læs også: Nye MacBooks med M3 chip kommer i oktober

PlayStation Plus: prisstigning er på vej